MM-kultaleijona Toni Rajalan persoonallinen tapa ihmetyttää joukkuetovereita Sveitsissä: ”Sitten koko bussi haisee” - Urheilu | HS.fi
Rajala johtaa Sveitsin liigan pistepörssiä.
MM-kultaleijona Toni Rajalan persoonallinen tapa ihmetyttää joukkuetovereita Sveitsissä: ”Sitten koko bussi ha
Toni Rajala oli keväällä voittamassa MM-kultaa Leijonien riveissä. (KUVA: Monika Majer / Getty Images)
Jääkiekkoilija Toni Rajalan https://www.hs.fi/haku/?query=toni+rajalanuran huippuhetki nähtiin viime keväänä, kun hän oli voittamassa MM-kultaa Leijonien riveissä. Taitava laituri iski tehot 1+4, ja kauden alku Sveitsissä on ollut vielä vauhdikkaampi.
Rajala johtaa sarjan pistepörssiä tehoilla 5+1 ja on iskenyt EHC Bielin seitsemästä maalista valtaosan.
Sveitsiläislehti Blickhttps://www.blick.ch/sport/eishockey/nla/so-tickt-der-biel-star-wegen-rajala-stinkt-es-im-team-car-id15523319.html päättikin selvittää lukijoilleen, millaisesta miehestä oikein on kyse.
Joukkuetoverit kuvailevat Rajalaa kaveriksi, joka viihtyy hyvin yksin, mutta lähtee kyllä kaikkiin yhteisiin tapahtumiin mukaan.
Rajala ei urheilujohtaja Martin Steineggerin https://www.hs.fi/haku/?query=martin+steineggerin mukaan ole kuitenkaan se ihan tyypillisin suomalainen.
”Muistan ensimmäisen keskustelumme. Olin kirjoittanut ylös muutamia kysymyksiä sen varalta, että hän ei sanoisi mitään, mutta hän vain puhui ja puhui”, Steinegger kertoo.
Puolustaja Samuel Kreis https://www.hs.fi/haku/?query=samuel+kreis kertoo Rajalan käyvän usein lenkillä.
”Pelipäivän aamulla sekä ennen ja jälkeen ottelun.”
Erikoisimmasta tavasta kertoo kapteeni Mathieu Tschantréhttps://www.hs.fi/haku/?query=mathieu+tschantre.
”Vieraspeleissä hänellä on aina eväät mukana, ja hän syö toisen lounaan kello 16. Joskus hänellä on kalaa, ja sitten koko bussi haisee.”
Rajala pahoittelee lehden mukaan tapaansa, mutta tarjoaa myös selityksen.
”Jos en söisi, niin nääntyisin nälkään.”
Blickin artikkelista kertoi ensimmäisenä Iltalehti.